
Nr.22/159/19.06.2012


AVIZ

asupra Proiectului de Lege pentru modificarea Ordonanţei de urgenţă nr.59/2007 privind instituirea Programului naţional de îmbunătăţire a calităţii mediului prin realizarea de spaţii verzi în localităţi
Cu adresa nr.PL.x 198 din data de 29 mai 2012, Biroul Permanent  conform art. 95 din Regulamentul Camerei Deputaţilor, republicat, a sesizat, pentru examinare şi avizare, Comisia pentru buget, finanţe şi bănci cu Proiectul de Lege pentru modificarea Ordonanţei de urgenţă nr.59/2007 privind instituirea Programului naţional de îmbunătăţire a calităţii mediului prin realizarea de spaţii verzi în localităţi, Camera Deputaţilor Cameră decizională.
 În urma examinării, în şedinţa din data de 18 iunie 2012, Comisia, cu majoritate de voturi a deputaţilor prezenţi la dezbateri, a hotărât avizarea negativă a  proiectului de Lege.

